### Resume

Regeringen har udsendt et forslag til en landsplanredegørelse, der handler om planlægningen for grøn strøm til fremtidens [adresse]. Landsplanredegørelsen beskriver udfordringer ved planlægningen af vedvarende energianlæg og gennemgår regelsættet og mulighederne for at lave en målrettet og effektiv planlægning. Forslaget er i høring med svarfrist en 29. november 2022.

### Sagsfremstilling

Regeringen har udsendt et forslag til landsplanredegørelse 2022 - Planlægning for grøn strøm til fremtidens [adresse], se bilag.

Baggrunden for redegørelsen er, at et bredt folketingsflertal har vedtaget en klimaaftale, som skal sikre rammevilkår, der muliggør en firdobling af den samlede elproduktion fra solceller og vindmøller på land. Kommunerne har en stor rolle med arealplanlægning for, at der kan ske en udbygning med vedvarende energi inden 2030. Aftaleparterne i klimaaftalen ønsker, at staten skal spille en aktiv rolle i planlægningen af energiparker på land som et supplement til den kommunale planlægning.

Hovedpunkterne i kliamaaftalen er:

* Statsligt udpegede områder til energiparker, herunder solceller, vindmøller, PtX-anlæg mv.
* Styrket vejledning til kommunerne om miljøvurdering og naturdirektiver
* Lempelser af arealbegrænsninger
* Oprettelse af et VE-rejsehold
* Styrket beredskab til klagesagsbehandling
* Proaktiv udbygning af el-nettet

Landsplanredegørelse gennemgår de udfordringer, der er ved at planlægge for vedvarende energi, og beskriver de love, vejledninger og planlægningsmæssige principper, som kommunerne kan benytte sig af i planlægningen. Redegørelsen giver også cases fra kommuner, der har arbejdet med løsninger på de planlægningsmæssige udfordringer.
I redegørelsen peges på muligheden for at fastsætte strategiske mål for udbygningen af vedvarende energi i eksempelvis planstrategien. I forhold til vindmøller kan man i forbindelse med lokaliseringsstrategier for vindmøller arbejde med at undersøge mulighederne i eksisterende vindmølleområder evt. ved opkøb af boliger. Der peges på muligheden for samlokalisering af vedvarende energianlæg, samt på muligheden for at arbejde med multifunktionel arealanvendelse.

I Vejle Kommune er klimaplanen målgivende for arbejdet med den grønne omstilling. Som opfølgning på klimaplanen er der igangsat en strategisk energiplan, der vil beskrive nærmere, hvordan kommunen skal arbejde med at få målene i klimaplanen opfyldt i forhold til bl.a. varmeforsyning og produktion af vedvarende energi. Den strategiske energiplan vil kunne udmøntes yderligere i form af udpegninger og retningslinjer i kommuneplanen.

Høringssvar

Forvaltningen foreslår, at der afsendes et høringssvar, se vedhæftede.

### Sagens videre forløb

Sagen skal behandles af Klima, Natur- og Miljøudvalget, Teknisk Udvalg og Økonomiudvalget.

### Klima og resiliensvurdering

Ikke relevant.

### Teknik- og Miljødirektøren indstiller,

|  |  |
| --- | --- |
| at | forslaget til landsplanredegørelse drøftes med henblik på at anbefale at Økonomiudvalget at afgive et høringssvar. |

### Beslutning

Udsat.

Eric Rasmussen var fraværende.